**Tema 5: Treballem!**

**Els sectors de producció**

* **Sector primari 🡪** activitats encaminades a aconseguir productes naturals o matèries primeres.
  + **Agricultura.** Els agricultors conreen la terra durant tot l’any per tal d’extreure’n fruits, cereals i hortalisses.
  + **Ramaderia.** Els ramaders crien i cuiden animals per obtenir-ne productes com carn, ous, llet, llana i cuir. La ramaderia pot ser bovina. ovina, caprina, porcina, equina o avícola.
  + **Pesca.** Els pescadors capturen peixos, crustacis i mol·luscs als rius (***pesca fluvial***) i als mars (***pesca marítima***).
  + **Mineria.** Els miners extreuen del sòl roques i minerals.
* **Sector secundari 🡪** feines relacionades amb la transformació de les matèries primeres.
  + **Indústria.** La indústria consisteix en l’elaboració, mitjançant maquinària, d’una gran quantitat de productes a les fàbriques. Hi ha diferents tipus d’indústries:
    - **Indústries de base.** Es fabriquen productes que després s’utilitzen per obtenir-ne d’altres.
    - **Indústries de béns d’equip.** Es fabriquen màquines, grans eines i material de transport.
    - **Indústries de béns de consum.** Es fabriquen productes per a l’ús directe dels consumidors.
  + **Artesania.** Consisteix en l’elaboració, amb les mans o amb eines senzilles de productes únics.
* **Sector terciari o Sector de serveis 🡪** feines que proporcionen serveis a les persones com transports, comerç, ensenyament, sanitat i turisme.
  + **Serveis públics i privats :** L’educació, la sanitat, els cossos de seguretat i els bombers, la cultura, l’oci i el turisme i el transport
  + **Comerç.** El comerç pot ser:
    - **A l’engròs,** els majoristes compren una gran quantitat de productes a les persones que ho elaboren i després ho venen als establiments.
    - **Al detall,** compren una quantitat de productes més petita als majoristes per vendre’ls al consumidor final.

**El treball a Catalunya**

* **Sector primari**
  + L’**agricultura** és majoritàriament de secà (olivera, cereals, vinya i fruita seca).
  + De la **ramaderia** hi predomina la estabulada (porcina, bovina, ovina i aviram).
  + La **pesca** és sobretot costanera o litoral.
* **Sector secundari**
  + La **indústria** és una activitat important a Catalunya. Hi predomina la indústria de béns de consum: alimentària, química, tèxtil, del paper, etc.
  + L’**artesania** inclou més de 300 oficis a Catalunya.
* **Sector terciari.** La majoria de les persones treballen en el sector de serveis.